क'कराझार जिल्लायाव गासै सा  45  दायना - दायनि बुथारनायनि केस मोन्नाय जादों,बेनि उनाव सिरां जिल्लायाव गासै सा  24  दायना - दायनि बुथारनाय आरो गवालफारा जिल्लायाव गासै सा  17  दायना - दायनि बुथारनाय केसफोरखौ मोन्नाय जादों होन्ना बिथां ब्रम्हआ जथुमायाव बुंथिनानै होयो ।बिथांआ बुंबावोदि,बे समावनो थिनसुकिया आरो उदालगुरि जिल्लायाव  15  खरै दायना बुथारनायनि केस मोन्नाय जादों,नगांव जिल्लायाव गासै सा  10,सनितपुर जिल्लायाव गासै सा  8  आरो कार्बि आंलं जिल्लायाव गासै सा  6  दायना दायनि बुथारनायनि केसफोरखौ मोन्नाय जादों ।दिब्रुगड़ बियाबनि प्रसान्त पुकन बिथांआ बुङोदि,थांनानै थानाय सुबुंफोरनि रैखाथि आरो जाथि कुर्माफोरनि रैखाथिनि थाकाय थाबैनो राहा नागिरनांगौ,मानोना बिथांमोनहा साफ्रोमबो गरिब नखरनि ( BPL ) ।